14/06/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.20552 REAL CLUB DE GOLF DE A CORUÑA, de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 76.426,86 m 3 /ano das augas excedentes do lago artificial núm.14, que recolle as augas residuais domésticas depuradas procedentes da cafetería, aseos e vestiarios –45.260 m 3 /ano–, as augas residuais industriais depuradas procedentes da piscina -609,86 m 3 /ano e as augas pluviais de escorrenta e do resto dos lagos –30.557 m 3 /ano–, ao rego Trabe (cunca da ría da Coruña), procedentes das súas instalacións do complexo deportivo do campo de golf asentado no lugar da Zapateira (T. M. A Coruña, Culleredo e Arteixo). As auga residuais domésticas procedentes da cafetería, aseos e vestiarios procedentes das instalacións son tratadas nun sistema de depuración composto dos seguintes dispositivos: – Arqueta de desbaste de dimensións 1 x 0,7 x 0,6 m que consta de dúas reixas de aceiro con luz de paso de 40 mm e 10 mm, respectivamente. – Separador de graxas de dimensións 1,6 m de diámetro x 2,05 m de alto. – Estación depuradora prefabricada de tipo oxidación total de poliéster reforzado con fibra de vidro, deseñada para 217 habitantes equivalentes e de dimensións 2,90 m de diámetro x 9,9 m de lonxitude, composta por un reactor biolóxico de 41 m 3 de capacidade e unha cámara de decantación de 21 m 3 de capacidade. – Tanque de cloración de dimensións 1,3 m de diámetro x 1,5 m de alto. Estas augas residuais domésticas depuradas son vertidas, previo paso por unha arqueta de toma de mostras, xunto coas augas residuais industriais procedentes do baleirado anual das piscinas do complexo deportivo e as augas pluviais de escorrenta da zona, ao lago artificial núm.16, dende onde se empregan para o rego dunha superficie adxacente de 3,5 hectáreas. As augas residuais son vertidas ao lago artificial núm.16 no punto de coordenadas UTM: X=547.296; Y=4.794.819. A auga do lago artificial núm.16 que non se emprega para rego, únese coa masa de auga do lago artificial núm.14, ao que chegan as augas procedentes do resto dos lagos do campo de golf. O excedente de auga deste lago vértese ao rego Trabe que desemboca na ría do Burgo (cunca da ría da Coruña) no punto de coordenadas UTM: X=547.571; Y=4.794.643. As augas pluviais restantes xeradas no campo de golf son drenadas ata sete lagos independentes seguindo a escorrenta propia do entorno, dende onde se empregan para o rego das rúas e greens adxacentes. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Norte de Augas de Galicia sito na rúa Wenceslao Fernández Flórez, núm.1 da Coruña, onde se atopa exposto o proxecto para que poida ser examinado por quen desexe. Santiago de Compostela, 24 de maio de 2013. O xefe da Área de Vertidos Asdo.: Manuel Morato Miguel